
Institutia Arhitectului sef 
Nr. 3266  din 21.03.2024

                                                         Raport  de specialitate
 Întrucât Registrul electronic naţional al noemenclaturilor stradale reprezintă sistemul unic de referinţă la nivel naţional, în care sunt înscrise nomenclaturile stradale de la nivelul comunelor, oraşelor şi al municipiilor, este obligatoriu ca acesta să fie utilizat de instituţiile şi autorităţile administraţiei publice centrale şi locale în activitatea specifică.
Agenţia Natională de Cadastru şi Publicitate Imobiliară realizează, administrează şi actualizează registrul electronic naţional al nomenclaturilor stradale, care constituie documentul unitar de evidenţă în care sunt înscrise nomenclaturile stradale de la nivelul comunelor, oraşelor si municipiilor. În acest sens, autorităţile administraţiei publice locale  au obligaţia de a sprijini crearea şi actualizarea cadastrului prin punerea la dispoziţie, cu titlu gratuit, a datelor şi a informaţiilor deţinute, inclusiv nomenclatorul stradal şi să acorde sprijin informaţional, tehnici şi de altă natură, în limitele competenţelor, la crearea şi actualizarea sistemului de cadastru şi carte funciară. Nomenclatură stradală de la nivelul municipiului Marghita reprezintă evidenţa primară unitară care serveşte la atribuirea denumirii străzii şi a numărului administrativ pentru imobilele situate în intravilanul localităţii. 
Art.5 din Legea cadastrului si a publicităţii imobiliare nr. 7/1996, republicată, cu modificările şi completările ulterioare, prevede  că nomenclatura se aprobă prin hotărâre de consiliu local, se organizează pe fiecare localitate şi reprezintă evidenţa primară unitară care serveşte la atribuirea denumirii străzii şi a numărului administrativ. De asemenea în art. 7 din HG nr. 777/2016  privind structura, organizarea şi funcţionarea Registrului electronic naâional al nomeclaturilor stradale care prevede că: nomenclatura stradală se aprobă la nivelul fiecărei comune. Oraş şi municipiu , cu respectarea normelor tehncie  prevăzute la art. 10 
Întrucât la nivelul UAT Municipiul Marghita, compartimentul de specialitate lucrează cu nomenclatorul stradal, nomenclatură care a fost întocmită şi actualizată dar nu a fost niciodată aprobată prin hotărâre de consiliu local consider oportuna si legală adoptarea  proiectului de hotarare iniţiat de primarul municipiului Marghita în acest sens. 

